**Слово као ознака за број**

**Научили смо да у математичком изразу можемо уместо бројева да пишемо и слова.**

**7 + 9 = а   Када израчунамо вредност израза видимо да је а=16**

**Знамо и то да непознате у јеначинама пишемо словима.**

**Пример 1. Једначине у којима је непознат први или други сабирак.**

**а + 7 = 13           или             8 + е = 16**

**Видимо да су ово једначине са сабирањем које смо јуче израчунавали према наученом правилу:**

**НЕПОЗНАТИ САБИРАК ИЗРАЧУНАВАМО ТАКО ШТО ОД ЗБИРА ОДУЗИМАМО ВРИЈЕДНОСТ ПОЗНАТОГ САБИРКА.**

**Идемо да решимо ове једначине:**

**а) а + 7 = 13                                                б) 8 + е = 16**

**а = 13 – 7 = (13 – 3) – 4 = 10 – 4 = 6            е = 16 – 8 = (16 – 6) – 2 = 10 – 2 = 8**

**а = 6                                                               е = 8**

**Обавезно радимо проверу тако што уместо слова пишемо решење једначине!**

**6 + 7 = (6 + 4) + 3 = 10 + 3 = 13                       8 + 8 = (8 + 2) + 6 = 10 + 6 = 16**

**6 + 7 = 13                                                            8 + 8 = 16**

**Математички израз који има знак једнакости и непознату називамо ЈЕДНАЧИНОМ.**

**Непознату можемо означити било којим словом, али то најчешће радимо словом x (икс).**

**Једначина има увек једно решење.**

**У свеску напишите наслов: Слово као ознака за број, а затим препишите и ријешите следеће задатке:**

**1.Реши једначине:**

**а) 8 + а = 16**

**б) е + 7 = 13**

**в) т + 9 = 15**

**г) 12 + x = 20**

**2. Да би стигао до циља пешак је морао за два дана прећи 13 километара. Колико километара је прешао први дан, ако је други дан прешао 6 километара?**

**3. Драган је посадио неколико садница крушке, а Душан је посадио 6 садница. Колико садница је посадио Драган, ако су укупно посадили 14 садница?**

**4. Сања има 12 година. Колико година има њена сестра Миа, ако заједно имају 18 година?**

**(МОЖЕТЕ ДОДАТИ ЗАДАТКЕ ИЗ УДЖБЕНИКА)**

Не заборавите да за сваки задатак који има питање напишете одговор.

Похваљујем све ђаке који су успјешно савладали Лекцију број 1 и успјешно ријешили задатке.

Ваше ријешене задатке шаљите ми на Вибер. Хвала!